מאיר להב

מאיר להב (נולד ב-27 ביוני 1936) הוא פרופסור לכימיה בפקולטה לכימיה מכון ויצמן למדע. חתן פרס ישראל לחקר הכימיה והפיזיקה לשנת 2016 וחתן פרס וולף לכימיה לשנת 2021.

החל משנת 2022 חבר באקדמיה הלאומית הישראלית למדעים.

ביוגרפיה
להב נולד ב-1936 בסופיה בירת בולגריה, ובשנת 1948 עלה לישראל. הוא למד כימיה באוניברסיטה העברית בירושלים וב-1962 סיים לימודי תואר שני בכימיה פולימרית. לאחר מכן החל בלימודי תואר שלישי במכון ויצמן למדע, אותם סיים ב-1967 בהנחיית גרהרד שמידט. את הפוסט-דוקטורט עשה באוניברסיטת הרווארד במחקר משותף עם פול בארטלט, וב-1971 חזר לישראל.

תחום מחקרו של להב התמקד ביצירה של מערכות אופטיות באמצעות קריסטלוגרפיה.

להב הוא פרופסור מן המניין במכון ויצמן מאז 1982 והוא ראש הקתדרה לכימיה.

להב היה נשוי למורה יונה להב ואב לשלושה. בתו, מיכל, היא מדענית סגל בכירה במחלקה לכימיה של חומרים במכון ויצמן, וחתנו הוא פרופ' פרננדו פטולסקי מאוניברסיטת תל אביב.

פרסים והוקרה

ב-1975 הוענק לו פרס ברגמן לכימיה וב-1985 זכה בפרס קולטהוף. בשנת 2018 זכה בפרס א.מ.ת בכימיה.

מחקריו המשותפים של להב עם לסלי ליזרוביץ מצאו בין היתר הוכחה לקשר שבין כיראליות מולקולרית ומאקרוסקופית. במשותף הם זכו ב-2009 במדליית החברה הישראלית לכימיה, ב-2016 בפרס ישראל לחקר הכימיה והפיזיקה וב-2021 בפרס וולף לכימיה.

קישורים חיצוניים

 מאיר להב באתר מכון ויצמן
 
 
 מאיר להב באתר פרס א.מ.ת

הערות שוליים

זוכי פרס ישראל לפיזיקה
זוכי פרס ישראל לכימיה
זוכי פרס וולף לכימיה
כימאים ישראלים
סגל מכון ויצמן למדע: כימיה
עולים לאחר קום המדינה: 1948–1950
קריסטלוגרפים ישראלים
בוגרי האוניברסיטה העברית בירושלים
בעלי תואר דוקטור ממכון ויצמן למדע
ישראלים ילידי בולגריה
חברי האקדמיה הלאומית הישראלית למדעים
ישראלים שנולדו ב-1936